Here is a page extracted from Wikipedia that may contain CSS, HTML, and a lot of unformatted text.

Title: البندقيه اتكلمت
Content: البندقيه اتكلمت

كلماتها 
بلدى بلدى يا بلدى

بكل حبى للحياة وبلدى

و بكل بسمه فوق شفايف ولدى

و بكل شوقى للفجر وشروقى

و بكل نبض الثورة فى عروقى

جيت لك و انا ضامم جراح الأمس

حالف لارجع لك عيون الشمس

يا يا يا بلدى

جيش الظلام فى يوم ما هاجم فجرنا

جرح السلام زرع الآلام فى ارضنا

و قلوبنا داست ع الجراح و حلفنا ما نسيب السلاح

الا ان رجعنا بشمسنا و ضحك لينا تانى الصباح

جيت لك و انا ضامم جراح الأمس

حالف لارجع لك عيون الشمس

يا يا يا بلدى

سكت الكلام و البندقيه اتكلمت

و النار وطلقات البارود

شدت علا ايدين الجنود و اتبسمت

احنا جنودك يا بلدنا وحبنا

ماشين علا طول الطريق اللى رسمناه كلنا

جيت لك و انا ضامم جراح الأمس

حالف لارجع لك عيون الشمس

يا يا يا بلدى

يا شعب يا واقف علا باب النهار

قربت بصمودك طريق الانتصار

و زرعت من تانى الأمل فى كل دار

وأتجمعت كل الأيادى من كل بيت طلعت تنادى

علا الطريق و تقول بلادى

بلادى بلادى أنا نار تحرق أعاديكى

بلادى بلادى أنا دمى نيل يرويكى

بلادى بلادى من غيرى اللى هيفديكى

بلادى بلادى ها أستشهد فدى أراضيكى

بلادى بلادى ولا عمرى أفرط فيكى

بلادى بلادى و اموت و انا بهتف بيكى

اغانى باللغه المصريه
اغانى وطنيه مصريه